Ulla Werbrouck

Ulla Werbrouck (Yzegem, 24 januoari 1972) vormt t'ôpe met Gella Vandecaveye 't keuniengskoppel van de West-Vlamsche judoweireld van de joarn 1990 tot 2003. Mede ounder 'n invloed van Jean-Marie Dedecker ei België een vrêe sterke reputoatie in het judo. Ulla es doar een voorbeeld van, want z'ei vele internationoale successen oald in eur sport, tot ip de Olympische Speeln toe. Ze begoste in de categorie tot 72 kilo, moar na 1998 es ze overgegoan noa de categorie tot 70 kilo. In 2000 ei ze de oungelôoflikke êre ad voun de Belgische vlagge te droagen binst de openingsshow van de Olympische Speeln in Sydney, Australië.

 Palmares (senioren) 
 Categorie tot 72 kilo
 1992 Vice Europeesche kampioene
 1993 Vice Europeesche kampioene - Athene, Grieknland
 1994 Europeesche kampioene - Gdansk, Pooln
 1995 Europeesche kampioene - Birmingham, Iengeland
 1995 Vice weireldkampioene - Makuhari, Japan
 1996 Olympische kampioene in Atlanta, Verênigde Stoatn van Amerika
 1996 Sportvrouwe van 't joar
 1997 Europeesche kampioene -  Ostende
 1997 Derde weireldkampioenschappn - Parys, Vrankryk
 Categorie tot 70 kilo
 1998 Europeesche kampioene - Oviedo, Spanje
 1998 Nationoale trofee vôor sportverdienste
 1999 Vice weireldkampioene - Birmingham, Iengeland
 1999 Europeesche kampioene -  Bratislava, Slovakeye 
 2000 Derde Europeesche kampioenschappn - Wroclaw, Pooln
 2001 Europeesche kampioene -  Parys, Vrankryk

Politiek
Vo de federoale verkiezingn van 10 juni 2007 was ze kandidoat ip Lijst Dedecker van eur ex-judocoach Jean-Marie Dedecker.  Z'is verkozen in de kieskring West-Vloandern in de Koamer van Volksvertegenwoordigers.

Categorie:West-Vlamsche sporter ip d'Olympische Speeln
Categorie:West-Vlamsche polletieker
Categorie:LDD-polletieker
Categorie:Vlams parlementslid
Categorie:Belgisch volksverteegnwoordiger
Categorie:Belgische judoka
Categorie:Olympisch kampioen
Categorie:Olympische medaillewinnoare
Categorie:Yzegem